Vissir þú að þakklæti getur bætt líf þitt til mikilla muna ? – Hér er hvers vegna Forsíða » Nýtt » Vissir þú að þakklæti getur bætt líf þitt til mikilla muna ? – Hér er hvers vegna Þakklæti er nokkuð sem við ættum öll að temja okkur . Ekki bara annað slagið – heldur ALLTAF ! Að vera þakklátur fyrir það sem maður hefur getur bætt lífið svo um munar allt árið um kring . Þakklæti skiptir mun meira máli en margir halda . Hér eru 9 góðar ástæður fyrir því hversu mikilvægt er að temja sér þakklæti 1 . Fólki mun líka betur við þig Bara það að segja „ takk fyrir “ eða „ þakka þér fyrir “ virkar hvetjandi á fólk . Það er líka auðveld leið til að hefja samræður og getur með tímanum dýpkað vinskap . 2 . Þú sefur betur Að hugsa um það sem þú ert þakklát / ur fyrir eykur gæði svefnsins . En samkvæmt könnun sem gerð var árið 2009 og birtist í Journal of Psychosomatic kom í ljós að þakklæti hjálpar þér að sofa lengur og þú vaknar úthvíldari en ella . 3 . Þú bætir andlega líðan þína Rannsóknir hafa leitt í ljós að þakklæti dregur úr þunglyndi og jafnvel sjálfsmorðshugleiðingum . Ekki nóg með það , því ef þú ástundar þakklæti dregur þú einnig úr leiðinda tilfinningum eins og gremju og öfund . 4 . Þú bætir líkamlegu heilsu þína Að temja sér þakklæti hefur gífurlega góð áhrif á líkamann . Sérfræðingar segja að það lækki blóðþrýstinginn , bæti ónæmiskerfið og dragi úr verkjum í líkamanum . Og samkvæmt sérfræðingum hefur þakklát fólk meira að segja heilbrigðari hjarta . 5 . Þú hefur meiri orku til að ná markmiðum þínum Að vera þakklát / ur getur hjálpað þér að ná markmiðum þínum . Í rannsókn sem birt var í Journal of Personality and Social Psychology segir að þeir sem haldi svokallaða þakklætis-dagbók séu ákveðnari og hafa meiri orku , eldmóð og úthald en þeir sem gera það ekki . 6 . Þú verður betri leiðtogi / stjórnandi Starfsfólk sem finnur þakklæti frá yfirmönnum sínum er meira skapandi en starfsfólk sem finnur það ekki , samkvæmt vísindamönnum við Wharton háskólann í Pennsylvania í Bandaríkjunum . Í könnun sem þar var gerð kemur í ljós að þeir starfsmenn sem upplifa þakklæti á vinnustað eru um það bil 50% afkastameiri en aðrir . 7 . Þú jafnar þig hraðar á erfiðum tímum Að vera þakklát / ur stuðlar að andlegum styrk og það hjálpar til við stjórn á streitu , jafnvel á erfiðum tímum . Í könnun sem gerð var árið 2006 kom í ljós að hermenn sem höfðu tamið sér þakklæti þjáðust síður af áfallastreituröskun en aðrir . 8 . Þú finnur síður fyrir streitu Í könnun sem var gerð á meðal eldri borgara kom í ljós að þeir einstaklingar sem voru þakklátir fyrir lífsskeið sitt höfðu minni einkenni streitu í lífi sínu á efri árum . Jafnvel þótt þeir hefðu búið við fátækt og erfiðar aðstæður . Þakklæti dregur úr streitu ! 9 . Þér líður betur með sjálfa / n þig Í könnun sem gerð var árið 2015 kom í ljós að þeir sem eru þakklátir hafa mun meira sjálfstraust en þeir sem eru það ekki . Það hafa reyndar margar aðrar rannsóknir einnig sýnt fram á . Sumar sýna fram á að þakklæti dragi úr þörf fyrir samkeppni og þeirri þörf að bera sig stanslaust saman við annað fólk . Þakklæti dregur líka úr öfund þar sem þú ert þakklát / ur fyrir það sem þú hefur í lífinu . Temdu þér þakklæti Það má fara margar leiðir til að auka þakklæti í lífi sínu . Hvort sem þú velur að skrifa það sem þú ert þakklát / ur fyrir í dagbók , hugleiða það eða sýna það í verki , þá er þakklæti ein einfaldasta , fljótasta og áhrifaríkasta leiðin til að bæta líf þitt núna .